NASTA PILDIRAAMAT
Tere.
Mäletad, eelmisel korral jutustasin Jeesuse jüngritest.
Kas sul on meeles, kui mitu neid oli?
Jah, koguni 12.
Täna räägin lähemalt kolmest ja kõigest nendega juhtunust.
See oli päris uskumatu. Olen alati imestanud selle üle.
Räägin Peetrusest, Jaakobusest ja Johannesest.
Nad olid kalamehed.
Nad olid osavad kalamehed,
kes olid teinud seda juba lapsepõlvest alates.
Nüüd, suurte meestena olid neist saanud kogenud kalurid.
Peetrusel oli koguni oma paat.
Ta oli hankinud kena kalapaadi.
Järv, kust nad kala püüdsid, oli Keneetsareti järv.
See on tänapäevalgi Iisraelis olemas.
Sinna võib minna nii kala püüdma kui ujuma.
Nad olid harjunud suure saagiga ning seda siis edasi müüma.
See oli nende elatis, mille eest sai enesele vajalikke asju soetada.
Kõige enam oli neil võrke vaja.
Kas tead, kuidas kalad võrku püütakse?
Nad ujuvad võrku sisse ja jäävad siis võrgu aasadesse kinni.
Ühe võrguga võib püüda hea õnne korral suure hulga kalu,
eriti siis kui kalaparv juhtub võrku ujuma.
See ongi Keneetsareti järv ja siin on Peetrus.
Joonistan paadi ka siia.
Sel ajal olid paadid puust tehtud.
Peetruse paat oli ka puust.
Tavaliselt läksid kalamehed, nagu Peetrus, Jaakobus ja Johannes
õhtu eel kala püüdma ja veetsid järvel terve öö.
Päeval polnud kalapüügiks õige aeg.
Kas tead, miks päeval ei ole hea püüda?
Iisraelis on väga palav ja ere päike paistmas,
kalad lähevad kuumuse eest sügavale vette peitu.
See pole õige aeg kala püüdmiseks.
Seepärast on õhtuhämarus kalapüügiks parim aeg.
Piibel ei räägi, mis kalu nad said, kindlasti oli võrgus palju kalaliike.
Näete, kuidas nad võrku hoiavad.
Nad heidavad võrgud vette ja ootavad seejärel saaki.
Mehed hoidsid oma võrgud heas korras.
Kui sinna augud tekkisid, siis mindi kaldale parandama.
Võrku sattunud praht või merevetikad eemaldati.
Need mehed olid hoolikad ja kogenud kalurid.
Sel korral ei läinud neil hästi. Nad ei saanud ühtegi kala.
Mitte ühtegi.
Nende nägudest, eriti Peetruse näost on näha,
et nad on murelikud.
Nad olid väsinud, sest kogu öö oli kala püütud.
Uuesti ja uuesti heideti erinevates kohtades võrke välja.
Kuid, ei midagi.
Nad imestasid, mis lahti? Kas meie oskused on rooste läinud?
Lõpuks pöördusid pettunud mehed kaldale.
Polnud hea päev.
Esimest korda tuldi tühjade võrkudega tagasi.
Ei ühtki kalamaimu.
Kaldal oli Jeesus, kes ütles meestele tähenduslikud sõnad.
Selleks hetkeks oli päike kõrgel, sest käes oli keskpäev.
Palavusega polnud enam kalapüüdmisel mingit mõtet.
Vähemalt kalurite kogemuste põhjal.
Jeesus ütles: "Sõudke sügavale ja heitke võrgud vette."
Peetrus, Jaakobus ja Johannes mõtlesid,
et Jeesus annab tavaliselt tarka nõu, kuid see oli küll natuke imelik nõuanne.
Sügavalt ei saa kalu, ja eriti veel keset päeva.
Mehed järgisid Jeesuse nõuannet.
Pildil on nad juba sõudnud sügavale.
Käes oli tõepoolest päevaaeg.
Nii nad otsustasidki Jeesuse nõuande järgi võrgud vette heita.
Siis juhtus midagi täiesti uskumatut.
Võrgud olid kalu pungil. Piibel räägib, et võrgud rebenesid.
Kalu oli nii palju, et paat sai kuhjaga täis.
Mehed pidid endale abiväge kutsuma.
"Tulge appi tõmbama, need ei mahu meile kuidagi paati!"
Jeesus muigas kaldal ja mõtles, et küll tema teab püüginippe.
Jeesusel oli abiks taevalik vägi ja nii sündisidki imeteod.
Kalameeste näod oli imestunud.
Jaakobus vaatab väga imestunult.
Naeratuski tuli neil näole, sest nii suur ime oli sündinud.
Mehed tulid kaldale, see oli üks ilusaim päev nende elus.
Kõik kalad said müüdud, ja mitmed endale hea toidu lauale.
Selliseid imesid teeb Jeesus ja Ta teeb neid ka tänapäeval.
Me ei näe neid samasid imesid,
mis Peetrus, Jaakobus, Johannes, kui nad elasid koos Jeesusega.
Kui usume ja loodame Jumalale, siis võib Ta meilegi imesid teha.
Ära unusta palvetamist.
Tšau!
Tõlge: Mare Peterson